Source: https://www.riigiteataja.ee/akt/117042019004
Timestamp: 2020-05-30 10:00:05+00:00

Document:
Vabariigi Valitsuse määruste muutmine seoses Terviseameti struktuuriüksuste ümberkorraldamisega – Riigi Teataja
Vabariigi Valitsuse määruste muutmine seoses Terviseameti struktuuriüksuste ümberkorraldamisega
RT I, 17.04.2019, 4
Vastu võetud 11.04.2019 nr 37
Määrus kehtestatakse nakkushaiguste ennetamise ja tõrje seaduse § 25 lõike 2 ja riigipiiri seaduse § 14 lõike 2 punkti 1 alusel.
§ 1. Vabariigi Valitsuse 27. novembri 2003. a määruse nr 298 „Eesti riigipiiril eriti ohtlike nakkushaiguste leviku tõkestamise kord ja tingimused” muutmine
Vabariigi Valitsuse 27. novembri 2003. a määruses nr 298 „Eesti riigipiiril eriti ohtlike nakkushaiguste leviku tõkestamise kord ja tingimused” tehakse järgmised muudatused:
1) paragrahvi 2 lõike 1 punktis 2, § 3 lõigetes 4 ja 6 ning § 4 lõikes 1 ja lõike 3 punktis 3 asendatakse sõnad „Terviseameti piirkondlik talitus” sõnaga „Terviseamet” vastavas käändes;
2) paragrahvi 2 lõike 4 punktis 3 asendatakse sõnad „deratisatsioonitunnistuse või deratisatsioonist vabastamise tunnistuse” sõnadega „laeva sanitaarkontrollist vabastamise tunnistuse või laeva sanitaarkontrolli tunnistuse”;
3) paragrahvi 3 lõige 5 sõnastatakse järgmiselt:
„(5) Kui pardal on nakkushaige või nakkuskahtlane isik, esitab õhusõiduki kapten pärast maandumist Terviseameti ametnikule rahvusvahelise vormi kohase lennuki ülddeklaratsiooni tervise osa (lisa 3).”;
4) paragrahvi 4 lõike 2 punktis 4 asendatakse sõnad „lennunduse ülddeklaratsiooni tervisedeklaratsiooniga” sõnadega „lennuki ülddeklaratsiooni tervise osaga”;
5) paragrahvi 4 lõike 2 punktis 5 asendatakse sõnad „deratisatsiooni või sellest vabastamise tunnistuse” sõnadega „laeva sanitaarkontrollist vabastamise tunnistuse või laeva sanitaarkontrolli tunnistuse”;
6) lisad 1–4 asendatakse käesoleva määruse lisadega 1–4 (lisatud).
§ 2. Vabariigi Valitsuse 19. mai 2004. a määruse nr 194 „Laevade ja väikelaevade sisemerre, sadamatesse ning piiriveekogude Eestile kuuluvatesse vetesse sisenemise ja neist väljumise kord” muutmine
Vabariigi Valitsuse 19. mai 2004. a määruse nr 194 „Laevade ja väikelaevade sisemerre, sadamatesse ning piiriveekogude Eestile kuuluvatesse vetesse sisenemise ja neist väljumise kord” § 1 lõikes 1 ja lõike 2 punktis 2 ning § 4 lõike 1 punktides 2 ja 3 asendatakse sõnad „Terviseameti piirkondlik talitus” sõnaga „Terviseamet” vastavas käändes.

References: § 25
 § 14

§ 1
 § 3
 § 4

§ 2
 § 1
 § 4